cyanic-selkie/wikianc huggingface dataset:
తుంబా
కథ
అనుకోకుండా అడవిలోకి వచ్చి పడిన పులి (తుంబా), దాని బిడ్డ ప్రమాదవశాత్తు అడివిలోకి వస్తాయి. అలా వచ్చిన ఈ రెండింటి లెక్క గవర్నమెంట్ రికార్డ్స్ లో ఎలాగూ ఉండదు కాబట్టి వీటిని అమ్ముకుని ఎలాగైనా సొమ్ము చేసుకోవాలనే ఆలోచనలో ఉంటాడు అక్కడి ఫారెస్ట్ ఆఫీసర్. ఇదిలా ఉంటే ఆ ఫారెస్ట్ లోపలికి వెళ్ళి ఫోటోస్ తీయడానికి పర్మిషన్ తీసుకున్న వర్ష తో పాటు, ఆ అడవికి దగ్గరలో పులి రియల్ స్టాచ్యూ తయారు చేసే పనిలో ఉన్న మరో ముగ్గురు ఈ విషయాన్ని గ్రహించి ఎలాగైనా ఆ పులిని, దానిబిడ్డని ఆ ఫారెస్ట్ ఆఫీసర్ నుండి కాపాడాలనుకుంటారు. ఇంతకీ తుంబని, దాని బిడ్డని వీళ్ళు కాపాడగలిగారా..? లేదా అనేదే మిగతా సినిమా కథ.
కాస్టిల్లా
కాస్టిల్లా (ఆంగ్లం: Castilla) పుష్పించే మొక్కలలో మోరేసి కుటుంబానికి చెందిన ప్రజాతి. ఇది మధ్య అమెరికా కు చెందినది. దీని జాన్ డీగో డెల్ కాస్టిల్లో (Juan Diego del Castillo) జ్ఞాపకార్థం అతని స్నేహితుడు విన్సెంట్ సెర్వెంటిస్ (Vicente Cervantes) ఈ పేరును పెట్టాడు.
'
ఇవి కూడా చూడండి
రబ్బరు
మూలాలు
వర్గం:మోరేసి
సూర్యాపేట పురపాలకసంఘం
సూర్యాపేట పురపాలకసంఘం, తెలంగాణ రాష్ట్రం, సూర్యాపేట జిల్లా కు చెందిన ఒక పట్టణ స్థానిక స్వపరిపాలన సంస్థ. సూర్యాపేట పట్టణం దీని ప్రధాన పరిపాలన కేంద్రం. ఈ పురపాలక సంఘం నల్గొండ లోకసభ నియోజకవర్గం లోని సూర్యాపేట అసెంబ్లీ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న సూర్యాపేట, 1952లో గ్రేడ్ -3 పురపాలక సంఘంగా ఏర్పాటు చేయబడింది. ఆ తరువాత 1984లో గ్రేడ్ -2, 1998 నవంబరు 7న గ్రేడ్ -1 పురపాలక సంఘంగా మార్చబడింది.
భౌగోళికం
సూర్యాపేట 35 చదరపు కిలోమీటర్ల విస్తీర్ణంలోఉంది. ఇది 17.131°N, 79.633°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 132 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 105250 మంది కాగా, అందులో 52134 మంది పురుషులు, 53112 మంది మహిళలు ఉన్నారు. ఇది పరిపాలనా పరంగా మునిసిపాలిటీ 34 రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 48 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం పెరుమాళ్ళ అన్నపూర్ణ చైర్‌పర్సన్‌గా, పుట్ట కిషోర్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:సూర్యాపేట జిల్లా పురపాలక సంఘాలు వర్గం:1952 స్థాపితాలు
మహారాణి ఆదిలక్ష్మిదేవమ్మ
మహారాణి ఆదిలక్ష్మిదేవమ్మ  మహబూబ్ నగర్ జిల్లా లోని ఒకనాటి గద్వాల సంస్థానాన్ని పాలించిన మహారాణి. రాజా చిన సీతారామభూపాలుని భార్య. ఆయన అనంతరం పాలనచేశారు. 1946 నుండి 1949 వరకు పాలించారు .. ఈమె ఈ సంస్థానపు చివరి పాలకురాలు కూడా. నిజాం నవాబును ఎదురించిన వీరవనిత. గద్వాల సంస్థానాన్ని స్వతంత్ర సంస్థానంగా ప్రకటించి పాలించింది. సీతారామభూపాలునికి సంతానం లేకపోవడంచే నిజాం నవాబు మిర్ ఉస్మాన్ అలీఖాన్ తమ రాజ్యంలో గద్వాల సంస్థానాన్ని కలుపుకుంటే, రాణి న్యాయపోరాటం చేసి సంస్థానాన్ని తిరిగి చేజిక్కించుకుంది. సంస్థానంలో సంప్రదాయంగా వస్తున్న సాహిత్య పోషణను కొనసాగిస్తూ, ఎందరో కవులను ఆదరించి గద్వాలకు విద్వద్గద్వాలగా కీర్తి రావడానికి కారకులయ్యారు. ఎంతోమంది కవుల పుస్తకాలను ముద్రింపజేశారు. 1949 లో సంస్థానాల, జాగీర్ధారుల పాలనలు రద్దు కావటంతో రాణి సంస్థానపు ఆస్తులను, చారిత్రాత్మక గద్వాల కోటను ప్రభుత్వ పరం చేశారు. 1663లో రాజా పెద సోమభూపాలుడి పాలనతో ప్రారంభమైన గద్వాల సంస్థానపు పాలన 1949లో మహారాణి ఆదిలక్ష్మిదేవమ్మ పాలనతో ముగిసింది. ఆమె పేరు మీదుగా గద్వాల కోటలో మహారాణి ఆదిలక్ష్మిదేవమ్మ ప్రభుత్వ డిగ్రీ కళాశాలను ఏర్పాటుచేశారు. ఇది మహబూబ్ నగర్ జిల్లాలో ఏర్పాటైన మొదటి డిగ్రీ కళాశాల. రాణి 18.08.1953లో అస్తమించారు.
మూలాలు
వర్గం:1953 మరణాలు వర్గం:మహారాణులు వర్గం:మహబూబ్ నగర్ జిల్లా సంస్థానాధీశులు వర్గం:సంస్థానాధీశులు వర్గం:మహబూబ్ నగర్ జిల్లా వ్యక్తులు వర్గం:జన్మస్థలం తెలియని వ్యక్తులు
చెన్నై - తిరుపతి మెమో రైలు
మూర్ మార్కెట్ కాంప్లెక్స్ - తిరుపతి మెమో భారతదేశంలో దక్షిణ రైల్వే జోన్ నకు చెందిన ఒక మెమో ప్రయాణీకులకు సేవలు అందిస్తుంది. ఇది మూర్ మార్కెట్ కాంప్లెక్స్, తిరుపతి మధ్య నడుస్తుంది. ఇది ప్రస్తుతం రోజువారీగా 66015/66014 రైలు నంబర్లతో నడుపబడుతోంది. ఈ మెమో రైలు 2013 రైల్వే బడ్జెట్లో ప్రకటించబడింది.
మార్గం, హల్ట్స్
రైలు యొక్క ముఖ్యమైన విరామములు:
కోచ్ మిశ్రమం
ఈ రైలు ప్రామాణిక ఐసిఎఫ్ బోగీలు కలిగినది. దీని గరిష్ఠ వేగం 110 కెఎంపిహెచ్ ఉంటుంది. రైలులో 6 కోచ్‌లు ఉన్నాయి:
డైరెక్షన్ రివర్సల్
రైలు దాని దిశను 1 సారి మార్చుకుంటుంది:
బయటి లింకులు
వర్గం:చెన్నై రవాణా వర్గం:తిరుపతి రవాణా వర్గం:ఆంధ్రప్రదేశ్ రైలు రవాణా వర్గం:తమిళనాడు రైలు రవాణా వర్గం:2011 రైల్వే సేవలు ప్రారంభాలు వర్గం:భారతీయ రైల్వేలు ప్రయాణీకుల రైళ్లు వర్గం:భారతీయ రైల్వేలు మెమో రైళ్ళు వర్గం:దక్షిణ రైల్వే ప్యాసింజర్ రైళ్ళు
ఆగ్నేయ ఆసియా దేశాల సమాఖ్య
ఆగ్నేయ ఆసియా దేశాల సమాఖ్య (ఆసియాన్) ఆగష్టు 8, 1967 న థాయ్‌లాండ్‌లోని బ్యాంకాక్‌లో స్థాపించబడింది, ఇందులో  సభ్య దేశాలు ఇండోనేషియా, మలేసియా, ఫిలిప్పైన్స్, సింగపూర్, థాయ్‌లాండ్, బ్రూనే, వియత్నాం, లావోస్, మయన్మార్, కాంబోడియా. కాగా ఆసియాన్ డయలాగ్ పార్టనర్స్‌గా భారత దేశం, చైనా, అమెరికా, జపాన్, ఆస్ట్రేలియా వ్యవహరిస్తున్నాయి.ఇండోనేషియా రాజధాని జకార్తాలో ప్రధాన కార్యాలయం ఉంది.ఆసియా-పసిఫిక్‌లో సహకారం కోసం కేంద్ర యూనియన్, ఒక ప్రముఖ , ప్రభావవంతమైన సంస్థ. ఇది అనేక అంతర్జాతీయ వ్యవహారాల్లో పాల్గొంటుంది, ప్రపంచవ్యాప్తంగా దౌత్య కార్యకలాపాలను నిర్వహిస్తుంది .ఆసియాన్ వ్యవస్థ 4.46 మిలియన్ కిమీ 2 విస్తీర్ణంలో ఉంది. ఇది మొత్తం ప్రపంచ వైశాల్యంలో 3%. ఈ ప్రాంతంలో సుమారు 600 మిలియన్ల జనాభా ఉంది. ఇది మొత్తం ప్రపంచ జనాభాలో 8.8%. ఆసియాన్ వ్యవస్థ సముద్ర ప్రాంతం దాని భూభాగం కంటే మూడు రెట్లు పెద్దది.ఇది ఆసియా ఖండంలోనే సంస్థాగతంగా అత్యంత పటిష్ఠమైన ప్రాంతీయ కూటమి. అన్ని ఆసియాన్ దేశాలను ఒకే ఆర్థిక వ్యవస్థగా పరిశీలిస్తే, ఇది ప్రపంచంలో ఏడవ అతిపెద్ద ఆర్థిక వ్యవస్థ.ఆసియాన్ దేశాల మధ్య ఉచిత వీసా సేవ ఉంటుంది.
నేపథ్యం
రాజకీయ, ఆర్థిక కారణాల వల్ల యూనియన్ ఏర్పడింది. ఈ యూనియన్ ను ఇండోనేషియా, మలేషియా, ఫిలిప్పీన్స్, సింగపూర్, థాయ్ లాండ్ లు ఏర్పాటు చేసుకున్నాయి. ఈ ఆసియాన్ డిక్లరేషన్ ను సాధారణంగా "బ్యాంకాక్ డిక్లరేషన్" అని పిలుస్తారు. ఇండోనేషియాకు చెందిన ఆడమ్ మాలిక్, ఫిలిప్పీన్స్ కు చెందిన నర్కిసో రామోస్, మలేషియాకు చెందిన అబ్దుల్ రజాక్, సింగపూర్ కు చెందిన సి. థాయ్ లాండ్ కు చెందిన రాజరత్నం, తనత్ కోమన్ ఈ ప్రకటనపై సంతకం చేసిన ఐదుగురు విదేశాంగ మంత్రులు. వీరు ఆసియాన్ కూటమి స్థాపకులుగా ప్రసిద్ధి చెందారు. 7 జనవరి 1984న బ్రూనై తరువాత వియత్నాం 28 జూలై 1995న, లావో పిడిఆర్, 23 జూలై 1997న మయన్మార్, 30 ఏప్రిల్ 1999న కంబోడియాలో చేరాయి. 1997లో కౌలాలంపూర్ లో జరిగిన గ్రూప్ 30వ వార్షికోత్సవ సమావేశంలో ఈ బృందంలోని ప్రతి సభ్యుడు ఆసియాన్ విజన్ 2020ని స్వీకరించారు. ప్రస్తుతం ఆసియాన్ లో పది సభ్య దేశాలు ఉన్నాయి. ఆర్థిక పురోగతిని ప్రోత్సహించడం, సామాజిక సంస్కరణ, స్థానికంగా శాంతిని కాపాడటం, సభ్య దేశాలలో సాంస్కృతిక సామరస్యాన్ని పెంపొందించడం ఈ కూటమి ఉద్దేశ్యం.ఆసియాన్ కమ్యూనిటీకి మూడు స్తంభాలు ఉన్నాయి: ఆసియాన్ రాజకీయ-భద్రతా సంఘం, ఆసియాన్ ఆర్థిక సంఘం, ఆసియాన్ సామాజిక-సాంస్కృతిక సంఘం.
లక్ష్యాలు, ఉద్దేశ్యాలు
భారతదేశం - ఆసియాన్
భారత ప్రధానమంత్రిగా ప్రధాని పివి నరసింహారావు పదవీకాలంలో ఉద్భవించిన ఈ "లుక్-ఈస్ట్" విధానం తరువాత ఆగ్నేయాసియా దేశాలతో భారతదేశం దౌత్య సంబంధాలను మార్చింది. 13 ఆగస్టు 2009న భారతదేశం బ్యాంకాక్ లో ఆసియాన్ తో సమావేశం నిర్వహించింది, ఈ సమయంలో అనేక ముఖ్యమైన ఒప్పందాలు కుదిరయాయి, ఆసియాన్ కు భారతదేశం  నాల్గవ అతిపెద్ద వాణిజ్య భాగస్వామి. ఆసియాన్-ఇండియా భాగస్వామ్యం (1992-2017), 2018 గణతంత్ర దినోత్సవ వేడుకలు పూర్తయిన సందర్భంగా ఆంగ్ సాన్ సూకీ (మయన్మార్), రోడ్రిగో డుటెర్టే (ఫిలిప్పీన్స్), జోకో విడోడో (ఇండోనేషియా), నజీబ్ రజాక్ (మలేషియా) తో సహా 10 మంది దేశాధినేతలు/ప్రభుత్వాధినేతలు పాల్గొన్నారు 2019 నవంబర్ లో జరిగిన సదస్సులో  ఆసియాన్ దేశాలతో ప్రాంతీయ సమగ్ర ఆర్థిక భాగస్వామ్య (ఆర్‌సీఈపీ) ఒప్పందంపై సంతకం చేయకూడదని భారత్ నిర్ణయం తీసుకుంది. ఈ ఒకవేళ ఈ ఆర్‌సీఈపీ అమల్లోకి వస్తే భారతదేశం లో  ఆయా సభ్య దేశాలు  దేశాలు కస్టమ్స్ సుంకాలు లేకుండా ఒకరితో ఒకరు వాణిజ్యం చేసుకోవచ్చు. 2020 నవంబరు లో జరిగిన 17వ ఇండియా-ఆసియాన్ సదస్సుకు ప్రధాని మోదీతోపాటు వియత్నాం ప్రధాన మంత్రి ఎన్‌గుయెన్ సహాధ్యక్షత వహించారు
మూలాలు
వర్గం:దేశాల కూటములు
కౌతాలం మండలం
కౌతాలం మండలం, ఆంధ్ర ప్రదేశ్ రాష్ట్రములోని కర్నూలు జిల్లాకు చెందిన మండలం.
మండల జనాభా
2011 భారత జనాభా లెక్కలు ప్రకారం మండల పరిధిలోని మొత్తం జనాభా  	78,149 -అందులో పురుషులు 	38,489 - స్త్రీలు 	39,660. మొత్తం అక్షరాస్యత శాతం 35.94% - పురుషులు అక్షరాస్యత  శాతం	48.83% - స్త్రీలు అక్షరాస్యత  శాతం	23.25%
మాండ్య శాసనసభ నియోజకవర్గం
మూలాలు
వర్గం:కర్ణాటక శాసనసభ నియోజకవర్గాలు
జయ సీల్
జయ సీల్, అస్సాం రాష్ట్రానికి చెందిన నటి, నర్తకి. ఇందిరా పిపి బోరా వద్ద ఐదు సంవత్సరాల పాటు భరతనాట్యం నేర్చుకున్న జయ, నాటకాలలో, అస్సామీ టెలివిజన్‌ సీరియళ్ళలో, సినిమాలలో నటించింది. న్యూఢిల్లీ లోని నేషనల్ స్కూల్ ఆఫ్ డ్రామాలో చేరి, 1977లో మూడేళ్ళ కోర్సును పూర్తిచేసింది.
జీవిత విషయాలు
జయ అస్సాంలోని గౌహతిలో జన్మించింది. బొంబాయికి వెళ్ళి అక్కడ ప్రముఖ నటీమణులలో ఒకరిగా ఎదిగింది. అనేక యాడ్ కమర్షియల్‌లలో నటించడమే కాకుండా 8 భాషలలో 19 సినిమాలలో నటించింది. వెనిస్, పుస్సాన్ వంటి ఫిల్మ్ ఫెస్టివల్స్‌లో జయ నటించిన కొన్ని సినిమాలకు జాతీయ, అంతర్జాతీయ అవార్డులు కూడా వచ్చాయి. బుద్ధదేబ్ దాస్‌గుప్తా రూపొందించిన ఉత్తర సినిమాలో నటించి 2000 సంవత్సరంలో ఉత్తమ నటిగా ఎంపికైంది. 2004లో వచ్చిన ' కహానీ ఘర్ ఘర్ కీ'లో పాపులర్ సీరియల్‌లో కూడా ప్రధాన పాత్రలో నటించింది. చల్, ఎక్స్‌క్యూస్ మీ (హిందీ), ప్రభుదేవా తో పెన్నిమనాతైతొట్టు (తమిళం), విక్రమ్ తో సరసన సమురాయ్ (తమిళం), శివరాజ్ కుమార్ తో బహలా చన్నా గిదే (కన్నడ) సినిమాలలో నటించింది. ముంబైలో ఉన్న సమయంలో లాస్య అకాడమీలో గురు వైభవ్ అరేకర్, గురు రాజశ్రీ షిర్కే దగ్గర శిక్షణ పొంది, ఆ తర్వాత నరేష్ పిళ్లై దగ్గర శిక్షణ తీసుకుంది. కోల్‌కతాకు వచ్చి 2005లో గురు తంకమణి కుట్టి మార్గదర్శకత్వంలోని కళామండలం చేరొ, బిదుషి రమా వైద్యనాథన్ దగ్గర తన శిక్షణను కొనసాగిస్తోంది. అనేక ప్రతిష్టాత్మక వేదికలలో నృత్య కళాకారిణిగా రాణించింది. నాటకరంగ కళాకారిణి ఉషా గంగూలీతో కలిసి ఆమె నిర్మించిన ఛండాలికలో ప్రధాన కథానాయికగా నటించింది. అపర్ణా సేన్ దర్శకత్వంలో ఆర్షినగర్ సినిమాలో, దీప్ చౌదరి దర్శకత్వంలో వచ్చిన జాతీయ అవార్డు పొందిన అలీఫా సినిమాలో నటించింది.
బయటి లింకులు
వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:కన్నడ సినిమా నటీమణులు వర్గం:హిందీ సినిమా నటీమణులు వర్గం:అస్సామీ సినిమా నటీమణులు వర్గం:అస్సాం మహిళలు
క్రిష్ణగిరి మండలం
గణాంకాలు
2011 వ.సంవత్సరం జనాభా లెక్కల ప్రకారం గ్రామ జనాభా 47,103, అందులో పురుషుల సంఖ్య 23,733, మహిళల సంఖ్య 23,370. అక్షరాస్యత మొత్తం 	38.93%- పురుషులు అక్షరాస్యత 	53.72%- స్త్రీలు అక్షరాస్యత 	23.30%
వలస (2021 సినిమా)
వలస 2021లో విడుదలైన తెలుగు సినిమా. కళాకార్‌ ప్రొడక్షన్స్‌ సమర్పణలో శ్రావ్య ఫిలిమ్స్‌ బ్యానర్‌పై యెక్కలి రవీంద్ర బాబు నిర్మించిన ఈ సినిమాకు పి.సునీల్‌కుమార్‌రెడ్డి దర్శకత్వం వహించాడు. మనోజ్‌నందం, తేజు అనుపోజు, వినయ్‌ మహదేవ్‌, గౌరీ ప్రధాన పాత్రల్లో నటించిన ఈ సినిమా ఆగష్టు 1న విడుదలైంది.
ఏమైంది ఈవేళ
కథ
శీను సాఫ్ట్ వేర్ ఉద్యోగం కోసం హైదరాబాదు నుంచి అమీర్ పేటకు వస్తాడు. అవంతిక కూడా అదే అవసరం మీద హైదరాబాదుకు వచ్చి హాస్టల్లో ఉంటుంది. మొదటగా తగాదాలతో ఆరంభమైన వారి పరిచయం నెమ్మదిగా ప్రేమగా మారుతుంది. ఇద్దరూ వాళ్ళ పెద్దల్ని ఎదిరించి పెళ్ళి చేసుకుని కాపురం పెడతారు. కానీ కొద్దిరోజులకే విడిపోవాలని నిర్ణయించుకుంటారు. తర్వాత తల్లిదండ్రుల బలవంతం మీద ఇద్దరూ రెండో పెళ్ళికి సిద్ధం అవుతారు. కానీ ఆ పెళ్ళిళ్ళకి ముందే తమ పొరపాట్లు తెలుసుకుని రెండో పెళ్ళి రద్దు చేసుకుని మళ్ళీ ఒకటవుతారు.
బయటి లింకులు
వర్గం:2010 తెలుగు సినిమాలు
తాతా మధు
జననం, విద్యాభాస్యం
తాతా మధు 1970లో తెలంగాణ రాష్ట్రం, ఖమ్మం జిల్లా, తిరుమలాయపాలెం మండలం, పిండిప్రోలు గ్రామంలో తాతా వెంకటకృష్ణయ్య, కమలమ్మ దంపతులకు జన్మించాడు. ఆయన పిండిప్రోలు జిల్లాపరిషత్‌ పాఠశాలలో పడవ తరగతి, ఖమ్మంలో ఇంటర్మీడియట్ పూర్తి చేసి, హైదరాబాద్ ఉస్మానియా విశ్వవిద్యాలయంలో డిగ్రీ, పోస్టు గ్రాడ్యుయేషన్‌(పీజీ), న్యాయవిద్య పూర్తి చేశాడు.
వృత్తి జీవితం
తాతా మధు ఉస్మానియా విశ్వవిద్యాలయంలో విద్యాభాస్యం పూర్తయిన తర్వాత వ్యాపార నిమిత్తం అమెరికాలో అట్లాంటా నగరంలో సాఫ్ట్‌వేర్‌ ఉద్యోగంతో పాటు హోటల్ వ్యాపారంలో స్థిరపడ్డాడు. ఆయన 1998 నుండి 2014 మధ్యకాలంలో అట్లాంటా తెలుగు సంఘం (తామా) అధ్యక్షుడిగా, తెలుగు అసోసియేషన్ ఆఫ్ నార్త్ అమెరికా (తానా) కార్యదర్శిగా పని చేశాడు. ఆయన తెలంగాణ ఉద్యమ సమయంలో రాష్ట్ర సాధన ఉద్యమానికి మద్దతుగా అమెరికాలో పలు కార్యక్రమాలు నిర్వహించాడు.
రాజకీయ జీవితం
తాతా మధు విద్యార్థి దశలో ఎస్‌ఎఫ్‌ఐలో పని చేసి, 1986 నుండి 1996వరకు సీపీఎం పార్టీలో, కొంతకాలం ప్రజారాజ్యం పార్టీలో పని చేశాడు. ఆయన తెలంగాణ రాష్ట్ర ఆవిర్భావం తర్వాత తెలంగాణ రాష్ట్ర సమితి పార్టీలో చేరి పార్టీలో వివిధ హోదాల్లో పని చేశాడు. తాతా మధు 2015లో ఖమ్మంలో పార్టీ ప్లీనరీ నిర్వహణ బాధ్యతలు నిర్వర్తించాడు. ఆయన 2015, 2021లో పట్టభద్రుల ఎమ్మెల్సీ ఎన్నికల్లో ఉమ్మడి ఖమ్మం జిల్లా ఇన్ ఛార్జిగా, స్థానిక సంస్థల ఎన్నికలు, పురపాలిక ఎన్నికల్లో పార్టీ అప్పగించిన బాధ్యతలను నిర్వర్తించాడు. ఆయన 2017 నుంచి తెరాస రాష్ట్ర కార్యదర్శిగా పని చేస్తున్నాడు.
తెలంగాణ శాసనమండలికి 2021లో జరిగే స్థానిక సంస్థల ఎమ్మెల్సీ ఎన్నికల్లో ఉమ్మడి ఖమ్మం జిల్లా స్థానిక సంస్థల టీఆర్‌ఎస్‌ ఎమ్మెల్సీ అభ్యర్థిగా తాతా మధు పేరును టిఆర్ఎస్ అధిష్టానం 21 నవంబర్ 2021న ఖరారు చేసింది. ఆయన టీఆర్‌ఎస్‌ ఎమ్మెల్సీ అభ్యర్థిగా నవంబర్ 22న నామినేషన్‌ పత్రాలు దాఖలు చేశాడు. తాతా మధు 10 డిసెంబర్ 2021లో తెలంగాణ శాసనమండలి కి జరిగిన ఎన్నికల్లో ఖమ్మం జిల్లా స్థానిక సంస్థల నియోజకవర్గం ఎమ్మెల్సీగా 14 డిసెంబర్ 2021న ఎన్నికయ్యాడు. తాతా మధు 20 జనవరి 2022న శాసనమండలి సభ్యుడిగా ప్రమాణ స్వీకారం చేశాడు.
తాతా మధు 26 జనవరి 2022న టిఆర్ఎస్ పార్టీ, ఖమ్మం జిల్లా అధ్యక్షుడిగా నియమితుడయ్యాడు.
చిత్రమాలిక
వర్గం:ఖమ్మం జిల్లా రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ శాసనమండలి సభ్యులు
ఎం.వి.గంగాధర శివ
జీవిత విశేషాలు
గంగాధర శివ 1898 డిసెంబరులో కడప పట్టణంలో జన్మించాడు. ఇతని తండ్రి పేరు ఎం.వరదరాజులు. ఇతని ప్రాథమిక విద్య కడప మునిసపల్ హైస్కూలులో నడిచింది. తర్వాత ఉన్నత విద్యను మద్రాసులోని వెస్లీ కళాశాలలో పూర్తిచేశాడు. ఇతడు రిజిస్టర్డ్ మెడికల్ ప్రాక్టీషనరుగా ప్రజలకు వైద్యసేవలను అందించాడు. 1935లో నాగమణితో ఇతని వివాహం జరిగింది. వీరికి ఒక కుమారుడు కలిగాడు.
ప్రజాజీవితం
ఇతడు కడప మునిసపల్ కౌన్సిలర్‌గా పనిచేశాడు. ఇతడు జిల్లాబోర్డు సభ్యుడిగా, ప్లానింగ్ కమిటీ సభ్యుడిగా, ప్రొహిబిషన్ కమిటీ సభ్యుడిగా, ఆంధ్ర విశ్వవిద్యాలయం సెనెట్ సభ్యుడిగా, ఇ.ఎస్.ఐ.కార్పొరేషన్ సభ్యుడిగా, ఆల్ ఇండియా ఇన్‌స్టిట్యూట్ ఆఫ్ మెడికల్ సైన్సెస్ సభ్యుడిగా, కేంద్ర ఆరోగ్య సలహా కమిటీ సభ్యుడిగా, వాణిజ్య పారిశ్రామిక సలహా కమిటీ సభ్యుడిగా ఉన్నాడు. జిల్లా విద్యాబోర్డుకు ఉపాధ్యక్షుడిగా పనిచేశాడు. ఈ పదవి పొందిన తొలి షెడ్యూలు కులానికి చెందిన వ్యక్తి ఇతడే. 1926-31 మధ్య కాలంలో మద్రాసు శాసనమండలి సభ్యునిగా ఉన్నాడు. 1950లో ఏర్పాటయిన తాత్కాలిక పార్లమెంటులో సభ్యుడిగా ఉన్నాడు. మొదటి లోక్‌సభ (1952-57), రెండవ లోక్‌సభ (1957-62)లకు చిత్తూరు (ఎస్.సి. రిజర్వుడు) నియోజకవర్గం నుండి ఎన్నికయ్యాడు. దత్తమండల అణగారిన వర్గాల సంఘా(Ceded District Depressed Class Association)నికి ఇతడు వ్యవస్థాపక అధ్యక్షుడు. 1931లో ఇతడు సైమన్ కమీషన్ ముందు సమిష్టి నియోజకవర్గానికి అనుకూలంగా సాక్ష్యం ఇచ్చాడు. రాజా-మూంజే ఒడంబడికపై సంతకాలు చేసినవారిలో ఇతడు కూడా ఉన్నాడు. 1932 కమ్యూనల్ అవార్డును ఆల్ ఇండియా డిప్రెస్డ్ క్లాస్ అసోసియేషన్ ప్రతినిధిగా ఇతడు వ్యతిరేకించాడు.
మూలాలు
వర్గం:1898 జననాలు వర్గం:పార్లమెంటు సభ్యులు వర్గం:లోక్‌సభ సభ్యులు వర్గం:1వ లోక్‌సభ సభ్యులు వర్గం:2వ లోక్‌సభ సభ్యులు వర్గం:రాజకీయ నాయకులు వర్గం:శాసనమండలి సభ్యులు
ఫెర్గనా లోయ
ఫెర్గానా లోయ తూర్పు ఆజ్బెకిస్తాన్, దక్షిణ కిర్గిజిస్తాన్, ఉత్తర తజికిస్తాన్ అంతటా విస్తరించి ఉన్న మధ్య ఆసియాలోని ఒక లోయ.
పూర్వ సోవియట్ యూనియన్ యొక్క మూడు రిపబ్లిక్లుగా విభజించబడిన ఈ లోయ జాతిపరంగా వైవిధ్యమైనది, 21 వ శతాబ్దం ప్రారంభంలో జాతి సంఘర్షణకు వేదికగా ఉంది. మధ్య ఆసియాలో తరచుగా పొడి భాగంలో ఉన్న ఒక పెద్ద త్రిభుజాకార లోయ, ఫెర్గానా దాని సంతానోత్పత్తికి రెండు నదులకు రుణపడి ఉంది, తూర్పు నుండి ప్రవహించే నారిన్, కారా దర్యా, నమంగన్ సమీపంలో చేరి సిర్ దర్యా నదిని ఏర్పరుస్తాయి. లోయ యొక్క చరిత్ర 2,300 సంవత్సరాలకు పైగా ఉంది, దాని జనాభాను పశ్చిమ నుండి గ్రీకో-బాక్టీరియన్ ఆక్రమణదారులు స్వాధీనం చేసుకున్నారు.
వర్గం:లోయలు
ఆస్ట్రలోపిథెకస్ గార్హి
ఆస్ట్రలోపిథెకస్ గార్హి 25 లక్షల సంవత్సరాల క్రితం నాటి గ్రెసైల్ ఆస్ట్రలోపిథెసిన్ జాతి. దీని శిలాజాలను 1996 లో బెర్హేన్ అస్ఫా, టిమ్ వైట్ నేతృత్వంలోని పాలియోంటాలజిస్ట్ పరిశోధన బృందం కనుగొంది.
ఆస్ట్రలోపిథెకస్, హోమో ప్రజాతుల మధ్య పరివర్తన దశకు గార్హి ప్రాతినిధ్యం వహిస్తున్నట్లు అవశేషాలు సూచిస్తున్నాయి.
కనుగోలు
ఇథియోపియా అఫార్ డిప్రెషన్ లోని మధ్య ఆవాష్‌లో ఉన్న బౌరి ఫార్మేషన్లో 1996 లో మొదటి ఎ. గార్హి శిలాజాన్ని టిమ్ వైట్ కనుగొన్నాడు. ఈ జాతిని 1997 నవంబరు 20 న ఇథియోపియన్ పాలియో ఆంత్రోపాలజిస్ట్ యోహన్నెస్ హైలే-సెలాసీ ధృవీకరించాడు. "గార్హి" అనే పేరుకు స్థానిక అఫార్ భాషలో "ఆశ్చర్యం" అని అర్ధం.
శరీరనిర్మాణం, దాని వివరణలు
BOU-VP-12/130 వంటి A. గార్హి శిలాజాల లక్షణాలు సాధారణంగా ఆస్ట్రలోపిథెకస్ అఫారెన్సిస్, ఆస్ట్రలోపిథెకస్ ఆఫ్రికానస్‌లలో కనిపించే లక్షణాల కంటే కొంత భిన్నంగా ఉంటాయి. హదార్‌లో లభించిన పై దవడను (ఎ. అఫారెన్సిస్) ''ఎ. గార్హి'' యొక్క బౌరి స్పెసిమెన్‌తో పోల్చినప్పుడు ఈ తేడాలను గమనించవచ్చు. ''ఎ. గార్హి కపాల సామర్థ్యం, ఇతర ఆస్ట్రలోపిథెసీన్‌లకు ఉన్నట్లు 450 సిసి'' ఉంటుంది.
అస్ఫా తదితరులు వర్గీకరించిన దవడ సాధారణంగా ఒకే జాతికి అనుకూలంగా ఉంటుందని భావించేలా నిర్మాణం ఉంది, అయినప్పటికీ అదే నిక్షేపాలలోనే మరొక హోమినిన్ జాతులు కనుగొనబడి ఉండవచ్చు. ప్రీమోలార్స్, మోలార్ దంతాలపై చేసిన అధ్యయనాల్లో గార్హికి, పారాంత్రోపస్ బోయిసీతో కొన్ని సారూప్యతలు ఉన్నాయని తేలింది. ఎందుకంటే అవి ఆస్ట్రలోపిథెకన్ యొక్క ఇతర గ్రెసిల్ రూపాలన్నిటి కంటే పెద్దవి. A. గర్హి హోమోల పూర్వీకుడు అయినటైతే (అంటే హోమో హ్యాబిలిస్ కు పూర్వీకుడు) పై దవడ నిర్మాణం సుమారు 2 - 3 లక్షల సంవత్సరాల్లోనే వేగంగా పరిణామం చెంది ఉంటుంది అని సూచించారు.
తొలి రాతి పనిముట్లు
ఓల్దువన్ సాంకేతిక పరిజ్ఞానాన్ని బాగా పోలి ఉండే కొన్ని ఆదిమ ఆకారపు రాతి పనిముట్లను A. గార్హి శిలాజాల వద్ద కనుగొన్నారు. ఇవి సుమారు 25 - 26 లక్షల సంవత్సరాల నాటివి. మరింత ఆధునిక హోమినిన్లకు ప్రత్యక్ష పూర్వీకుడిగా భావించే హోమో హ్యాబిలిస్ వాడిన పనిముట్ల కంటే ఇవి పురాతనమైనవి అని శాస్త్రవేత్తలు సూచించారు. హోమో ప్రజాతికి చెందిన సభ్యులకు మాత్రమే అధునాతన పనిముట్లను ఉత్పత్తి చేసే సామర్థ్యం ఉందని మానవ శాస్త్రవేత్తలు భావిస్తారు. ఓల్దువాన్, అషూలియన్ పనిముట్లలో ఉండే సాంకేతిక కుశలతలు ఈ పురాతన ముతక పనిముట్లలో ఉండవు. ఇథియోపియాలోని బౌరిలోని మరొక ప్రదేశంలో, సుమారు 25 లక్షల సంవత్సరాల నాటి 3,000 రాతి హస్తకృతులను కనుగొన్నారు.
బయటి లింకులు
వర్గం:మానవ పరిణామం వర్గం:మానవ పూర్వీకులు
వాసుపల్లి గణేష్ కుమార్
వాసుపల్లి గణేష్‌ కుమార్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో దక్షిణ విశాఖపట్నం నియోజకవర్గం నుండి ఎమ్మెల్యేగా గెలిచాడు. అతను తెలుగుదేశం పార్టీని విడిచి తన కుమారులైన సాకేత్, సూర్యలతో పాటు వై.యస్.ఆర్ కాంగ్రెస్ పార్టీకి మద్దతు తెలిపాడు.
ఉద్యోగ జీవితం
వాసుపల్లి గణేష్‌ కుమార్‌ 1988 సెప్టెంబర్‌ 19న ఇండియన్‌ ఎయిర్‌ఫోర్స్‌ అకాడమీలో పైలట్‌ ఆఫీసర్‌గా చేరి 1994 సెప్టెంబర్‌ 19న ఎయిర్‌ఫోర్స్‌ నుంచి స్వచ్ఛంద పదవీ విరమణ చేసాడు. ఆయన 1994 అక్టోబర్‌ 19న వైజాగ్‌ డిఫెన్స్‌ అకాడమీని ప్రారంభించాడు.
రాజకీయ జీవితం
వాసుపల్లి గణేష్‌ 2009లో తెలుగుదేశం పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో దక్షిణ విశాఖపట్నం నియోజకవర్గం నుండి టీడీపీ తరపున పోటీ చేసి కాంగ్రెస్ పార్టీ అభ్యర్థి ద్రోణంరాజు శ్రీనివాస రావు చేతిలో ఓటమి పాలయ్యాడు. ఆయన 2014లో తెలుగుదేశం పార్టీ అభ్యర్థిగా పోటీ చేసి వైసీపీ అభ్యర్థి కోలా గురువులు పై, 2019లో వైసీపీ అభ్యర్థి ద్రోణంరాజు శ్రీనివాస రావు పై తెలుగుదేశం పార్టీ అభ్యర్థిగా పోటీ చేసి ఎమ్మెల్యేగా గెలిచాడు.
మూలాలు
వర్గం:విశాఖపట్నం జిల్లా నుండి ఎన్నికైన శాసన సభ్యులు వర్గం:1964 జననాలు వర్గం:జీవిస్తున్న ప్రజలు
గడివేముల మండలం
గడివేముల మండలం, ఆంధ్రప్రదేశ్ రాష్ట్రం లోని నంద్యాల జిల్లాకు చెందిన మండలం. గడివేములలో మూల పెద్దమ్మ జాతర బాగా ప్రసిద్ది చెందింది. ఆసియాలో అతి పెద్ద ప్రాజెక్ట్ అయినటువంటి సోలార్ గడివేములలో ఉంది.
గణాంకాలు
2011 భారత జనాభా లెక్కలు ప్రకారం జనాభా మొత్తం 42, 810 అందులో పురుషులు 	21,667,  స్త్రీలు 21,143. అక్షరాస్యత మొత్తం 53.53% - పురుషులు అక్షరాస్యత 67.16% - స్త్రీలు అక్షరాస్యత	39.41%.
2001 వ.సంవత్సరం జనాభా లెక్కల ప్రకారం గ్రామ జనాభా 6,283. అందులో పురుషుల సంఖ్య 3,274, మహిళల సంఖ్య 3009, గ్రామంలో నివాస గృహాలు 1,274 ఉన్నాయి.
డ్రిల్ బిట్
డ్రిల్ బిట్ (Drill bit) అనేది ఏదైనా పదార్థములో రంధ్రం చేయుటకు ఉపయోగించే ఒక సాధనం. డ్రిల్ మిషన్‌కు డ్రిల్ బిట్‌ను బిగించి రంధ్రములు చేస్తారు. సాధారణంగా ఎక్కువ డ్రిల్ బిట్లు వృత్తాకార రంధ్రములు చేస్తాయి. కొన్ని రకాల డ్రిల్ బిట్లతో చతురస్రాకార రంధ్రములు కూడా చేయవచ్చు. డ్రిల్ బిట్‌ను డ్రిల్ యంత్రంతో జత చేసి ఉపయోగిస్తున్నప్పుడు డ్రిల్ బిట్ భ్రమణం చెందుతూ రంధ్రము చేయు పదార్థమును డ్రిల్ బిట్ తొలచివేస్తూ, బయటకు నెట్టుతుంది, తద్వారా అక్కడ రంధ్రము ఏర్పడుతుంది. డ్రిల్ బిట్లు అనేక పరిమాణాలలో, ఆకారాలలో లభిస్తున్నాయి, ఇవి అనేక రకాల పదార్థాలలో రకరకాల రంధ్రాలను సృష్టించగలవు. డ్రిల్ మిషన్‌లో ఒక భాగమైన చక్‌లోని షాంక్ అని పిలువబడే పళ్ళ బిట్, డ్రిల్ బిట్‌ను గట్టిగా పట్టుకుంటుంది. షాంక్ డ్రిల్ బిట్‌ను గట్టిగా పట్టుకొనుటకు లేదా డ్రిల్ నుండి డ్రిల్ బిట్‌ను వేరు చేయడానికి చక్‌ను చక్‌ కీ ద్వారా త్రిప్పుతారు. డ్రిల్ బిట్స్ వివిధ ప్రామాణిక పరిమాణాలలో లభిస్తాయి. వృత్తాకార రహిత క్రాస్-సెక్షన్‌తో రంధ్రాలను సృష్టించగల కొన్ని ప్రత్యేకమైన డ్రిల్ బిట్‌లు కూడా ఉన్నాయి. డ్రిల్ బిట్లను ఎక్కువగా ఉపయోగించినప్పుడు డ్రిల్ బిట్ అరుగుతుంది, అరిగిన డ్రిల్ బిట్‌లు వేగంగా పనిచేయలేవు, అప్పుడు డ్రిల్ బిట్‌కి సానపట్టి ఉపయోగించుకోవచ్చు. లేదా కొత్త డ్రిల్ బిట్లను ఉపయోగించాలి. డ్రిల్ బిట్ నేరుగా ఉండేలా చూసుకొని ఉపయోగించాలి, ఎందుకంటే డ్రిల్ బిట్ వంగేలా ఒకవైపు వంచి డ్రిల్ చేస్తే డ్రిల్ బిట్ విరిగిపోయే అవకాశముంది. డ్రిల్ బిట్లను ఎక్కువగా గోడలలో, చెక్కలలో, లోహలలో రంధ్రాలు చేయడానికి ఉపయోగిస్తారు. గాజు వంటి పదార్థములో రంధ్రము చేయడానికి డైమండ్ పూత పూసిన డ్రిల్ బిట్లను ఉపయోగిస్తారు.
మూలాలు
వర్గం:పనిముట్లు
శ్రీరంగపట్టణ శాసనసభ నియోజకవర్గం
శ్రీరంగపట్టణ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మండ్య జిల్లా, మాండ్య లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
షణ్ముఖ సున్నపురాళ్ల
షణ్ముఖ సున్నపురాళ్ల - తెలుగు భాషాభిమాని. మాతృభాషపై మమకారంతో తెలుగు కవులు, రచయితలు, సాహితీవేత్తల వివరాలు సేకరించడం, తద్వారా భావితరాలకు అందించడమే ఉద్యమంగా ఎంచుకున్నాడు. అతడి కృషికి పలు జాతీయ స్థాయి అవార్డులు వరించాయి.
నేపథ్యం
అనంతపురం జిల్లా కదిరిలో షణ్ముఖ సున్నపురాళ్ల జన్మించారు. తల్లిదండ్రులు శ్రీనివాసులు, యశోద వజ్రాల ఇరువురు తెలుగుభాషోపాధ్యాయులు. ఆయన బెంగళూరులో ఎంబీఏ పూర్తిచేశాడు. బ్యాంక్ ఉద్యోగాన్ని సహితం వదులుకుని అన్నీ మార్గాల్లో సరియైన సమాచారం సేకరించి దాదాపు ఆరువందల కవుల వివరాలతో ‘తెలుగు సాహితీ మూర్తుల ముఖ చిత్రాలు రేపటి తరం కోసం’ పుస్తకం రాసాడు. అలాగే వందకుపైగా సాహితీవేత్తల జీవిత చరిత్రలు, రెండువందలకుపైగా వారి రచనలు, జయంతి, వర్ధంతి మొదలైన వివరాలతో ‘తెలుగు సాహితీ కాలచక్రం’ అనే క్యాలెండర్‌ రూపొందించాడు. దీన్ని తరగతి గదిలో అందుబాటులోకి తీసుకురావడంతో ఆయా రోజుల ప్రాముఖ్యతను గురించి చర్చించే అవకాశం విద్యార్థులకు సులువవుతుంది.ఇతని కృషికి ఉపరాష్ట్రపతి వెంకయ్యనాయుడు నుంచి ప్రత్యేక ప్రశంసలు అందుకున్నాడు.
మూలాలు
వర్గం:తెలుగు సాహిత్యం
నికోలాస్ కోపర్నికస్
నికోలాస్ కోపర్నికస్ (ఆంగ్లం Nicolaus Copernicus) (ఫిబ్రవరి 19, 1473 – మే 24, 1543) మధ్యయుగానికి చెందిన ప్రముఖ ఖగోళ శాస్త్రవేత్త. శాస్త్రీయంగా సూర్యకేంద్ర సిధ్ధాంతాన్ని నిరూపిస్తూ సిద్ధాంతీకరించాడు.
బాల్యం-విద్యాభ్యాసం
సూర్య కేంద్రక సిద్ధాంతాన్ని తొలిసారిగా ధ్రువ పరిచినవాడు. 1473 లో ధార్న్ అనే పట్టణంలో జన్మించాడు. తండ్రి వర్తక వాణిజ్య పరిజ్ఞానము, పినతండ్రి మత సంబంధమైన వ్యవహార జ్ఞానము కోపర్నికస్ పై బాగా ప్రభావాన్ని చూపాయి. 1492 లో ఈయన క్రాకోవ్ విశ్వ విద్యాలయంలో చేరాడు. ఆల్బెర్ట్ బ్రుడ్జ్ విస్కీ దగ్గర శిష్యరిక నెరిపాడు. ఇటలీలో బొలోగ్నా విశ్వవిద్యాలయంలో న్యాయ శాస్త్రం,గణిత శాస్త్రము, ఖగోళ శాస్త్రము అభ్యసించాడు. గ్రీకు భాష నేర్చుకుని ఎన్నో గ్రంథాలను కంఠస్థం చేశాడు.
ప్రతిపాదనలు
రోమ్ విశ్వవిద్యాలయంలో 29 ఏళ్ళ వయస్సులో 1502 లో ఖగోళ శాస్త్ర నిపుణుడిగా చేరాడు. విశ్వానికి కేంద్రం భూమి,సూర్యుడు, ఈ రెంటిలో ఏది? అనే అనుమానం పట్టుకుంది. అరిస్టాటిల్, టోలెమీకు భూ కేంద్రక సిద్ధాంతం బలపరిచారు. పైథాగరస్ సూర్య కేంద్రక సిద్ధాంతమే సరి అయిందని నమ్మాడు. ఏది నమ్మాలో,ఏది నమ్మకూడదో కోపర్నికస్ కు అర్థం కాలేదు. ఈ విషయం పై ఆలోచిస్తూ రాజీనామా చేసి ప్రోవెన్ బర్గ్ లో కానన్ అనే మతాధికారిగా చేరాడు.
పైద్యునిగా ఎంతో పతిష్ట నార్జించాడు. న్యాయమూర్తిగా రాణించాడు.క్లిష్ట సమయాలలో సలహాలనిచ్చి పోలెండ్ ఆర్థిక దుస్థితిని తొలగించాడు.పోప్ అభ్యర్థన మేరకు పంచాంగాన్ని సరి చేసి ఖగోళ శాస్త్రజ్ఞునిగా తిరుగులేదనిపించుకున్నాడు.తరువాత గణిత శాస్త్రజ్ఞులు లెక్కలు వేసి కోపర్నికస్ కట్టిన లెక్కలు కచ్చితమైనవని సంవత్సర కాలంలో 28 సెకన్లు మాత్రమే తేడా వస్తుందని చెప్పారు.సా.శ. 1520 లో అల్లెన్ స్టెయిన్ కాసిల్ కు గవర్నర్ గా కూడా పనిచేసి ట్యూటానిక్ వీరులను ఎదుర్కొన్నాడు.ఈ విధంగా ప్రజా సేవ, మత సేవ చేస్తున్నప్పటికీ శాస్త్ర సేవ మాత్రం మానలేదు.
సూర్య కేంద్రక సిద్ధాంతము
సూర్యకేంద్ర సిద్ధాంతాల నమూనాలను, సిద్ధాంతాలను, ఇతని కంటే ఎన్నో వందల ఏండ్లకు మునుపే ఆర్యభట్టు, ఒమర్ ఖయ్యాం లు, ప్రతిపాదించారు, కాని, గ్రహాల కదలికలు ఆధారముగా గ్రహాలు సూర్యుని చుట్టూ తిరుగుతున్నాయని మొట్టమొదట నిరూపించింది ఇతనే.భూమి తన అక్షము పైనే తిరుగుతుందని అందువాల్లే రాత్రి పగలూ యేర్పడుతున్నాయని తెలిపాడు.భూబ్రమణ,పరిభ్రమణాల వల్లే శీతోష్ణ స్థితులు, ఋతువులు మారుతున్నాయని గ్రహించాడు. ఈ విషయాలన్నీ వాస్తవాలే అయినా వాటిని బయట పెట్టడానికి కోపర్నికస్ కు ధైర్యం చాలలేదు.ఎందువలననగా అప్పట్లో ఎవరూ ఇతన్ని నమ్మలేదు. మత గ్రంథాలు, జ్యోతిష గ్రంథాలలో సూర్యుడే భూమి చుట్టూ తిరుగుతున్నాడని వ్రాసి ఉంది.
"ఖగోళ శాస్త్రాన్నే తలక్రిందులుగా చేస్తున్న మూర్ఖుడు కోపర్నికస్" అని మార్టిన్ లూథర్ దూషించాడు కూడా.అయినప్పటికీ కోపర్నికస్ అంతిమ దశలో తాను సేకరించిన,తెలుసుకున్న వివరాలన్నింటిని గ్రంథంగా అచ్చు వేయించి పోప్ గా ఉన్న మూడవ పాల్ కు అంకితం చేశాడు. ఇది జర్మనీలో ఉన్న న్యూవెంబర్గ్ లో ప్రచురితమయినది. ఈ పుస్తకంలోని అంశాలు సంఘ విద్రోహాన్ని సూచిస్తాయేమోనన్న భయంతో ప్రచురన కర్తలు "దీనిని విజ్ఞాన గ్రంధంగా పరిగణించగూడదు" అని ముందుగానే చెప్పుకున్నాయి. కాని ఈ విషయం తెలియకుండానే 1543 మే 21 లో కోపర్నికస్ కన్ను మూశాడు.
ముగింపు
కోపర్నికస్ కంటే కొన్ని శతాబ్దాల ముందు ఎంతోమంది భారతీయ, గ్రీకు, ముస్లిం శాస్త్రవేత్తలు సూర్యకేంద్రక సిద్ధాంతాన్ని గురించి ప్రస్తావించినా ఇతని రచనల్లో సూర్యకేంద్రక సిద్ధాంతాన్ని, సైద్ధాంతికంగా నిరూపించడంతో ప్రాధాన్యం సంతరించుకున్నాడు. దీంతో ఆధునిక సైన్సులో కోపర్నికస్ విప్లవం ఆరంభమైంది. కోపర్నికస్ అందించిన ఈ వివరాలె తరువాత రంగంలోకి దిగిన టైకో బాహ్రి, కెప్లర్, గెలీలియో, న్యూటన్, ఐన్ స్టైన్ వంటి మహామహులకు పునాది రాళ్ళుగా నిలిచాయి.
మూలాలు
<div style="height: 220px; overflow: auto; padding: 3px; border:1px solid #AAAAAA; మూలాలు2">
ఇతర పఠనాలు
(DFG website) (FNP website)
వర్గం:సిద్ధాంత కర్తలు వర్గం:1473 జననాలు వర్గం:1543 మరణాలు వర్గం:శాస్త్రవేత్తలు వర్గం:ప్రపంచ ప్రసిద్ధులు వర్గం:ఖగోళ శాస్త్రవేత్తలు
బిశ్వభూషణ్ హరిచందన్
బిశ్వభూషణ్ హరిచందన్ ఒడిషా రాష్ట్రానికి చెందిన ఒక రాజకియ నాయకుడు, న్యాయవాది, కవి, రచయిత, అవినీతిపై పోరాడే యోధుడు. 2019 జూలై 17 న ఇతడు ఆంధ్ర ప్రదేశ్ రాష్టానికి గవర్నరు గా నియమించబడ్డాడు.
జీవిత విశేషాలు
అతను ఒడీశాలోని ఖుర్దాకు చెందినవాడు. అతను 1934 ఆగస్టు 3న జన్మించాడు. అతనికి జనసంఘ్ తో దశాబ్దాల అనుబంధం ఉంది. ఒడిశాలో ‘సంఘ్‌’ కార్యకలాపాలు విస్తరించేందుకు అతను 1964లో అక్కడ భారతీయ జనసంఘ్‌ శాఖను ఏర్పరిచాడు. స్వయం సేవకుడుగా ఉన్న అతను జనసంఘ్ లో చేరి చురుకుగా పనిచేశాడు. జనసంఘ్‌లో రాష్ట్ర ప్రధాన కార్యదర్శి స్థాయికి ఎదిగాడు. 1975లో ఎమర్జెన్సీ వ్యతిరేక ఆందోళనలో పాల్గొని జైలుకు కూడా వెళ్లాడు. 1977లో జన్‌సంఘ్‌ తరఫున గెలిచిన నలుగురు ఎమ్మెల్యేల్లో హరిచందన్‌ ఒకరు. ఇప్పటిదాకా రెండుసార్లు జనతా పార్టీ టికెట్‌పై, మూడుసార్లు భారతీయ జనతా పార్టీ తరఫున మొత్తం ఐదుసార్లు శాసనసభ్యునిగా గెలిచాడు. రెవెన్యూ, న్యాయ శాఖ, పరిశ్రమల శాఖ మంత్రిగా బాధ్యతలు నిర్వర్తించాడు. 1980 నుంచి ఎనిమిదేళ్లపాటు బీజేపీ రాష్ట్ర అధ్యక్షుడిగా పని చేశాడు. ఆ తర్వాత జనతా పార్టీలో చేరి ఆ పార్టీ రాష్ట్ర ఉపాధ్యక్షుడుగా బాధ్యతలు నిర్వర్తించాడు. 1996లో ఆయన తిరిగి బీజేపీలోకి వచ్చేశాడు.
1977 ఒడీశా అసెంబ్లీ ఎన్నికలలో చిలికా శాసనసభ నియోజకవర్గం నుండి జనతా పార్టీ తరపున పోటీ చేసి గెలుపొందాడు. 1990 అసెంబ్లీ ఎన్నికలలో చిలికా శాసనసభ నియోజకవర్గం నుండి జనతాదళ్ పార్టీ తరపున పోటీ చెసి రెండవసారి శాసనసభ్యునిగా ఎంపిక కాబడ్డాడు. 2000 అసెంబ్లీ ఎన్నికలలో భువనేశ్వర్ శాసనసభ నియోకవర్గం నుండి భారతీయ జనతా పార్టీ తరపున పోటీ చేసి గెలుపొందాడు. 2004 అసెంబ్లీ ఎన్నికలలో భువనేశ్వర్ శాసనసభ నియోకవర్గం నుండి భారతీయ జనతా పార్టీ తరపున పోటీ చేసి గెలుపొందాడు.
అతను బి.జె.పి-జె.డియు సంకీర్ణ ప్రభుత్వంలో న్యాయ, రెవెన్యూ, ఫిషరీస్ మంత్రిత్వ శాఖలను నిర్వహించాడు. అతను 1971లో భారతీయ జనస్ంఘ్ లో చేరి 1977లో జనతా పార్టీ పారంభమయ్యే వరకు జాతీయ ఎగ్జిక్యూటివ్ సభ్యునిగా, రాష్ట్ర ప్రధాన కార్యదర్శిగా భాద్యతలను నిర్వహించాడు. ఇతడు సుదీర్ఘకాలంగా రాష్ట్రీయ స్వయంసేవక్ సంఘ్ తో అనుబంధం కలిగివున్నాడు. 1988 నుంచి భారతీయ జనతా పార్టీ లో క్రియాశీలంగా ఉంటూ రచయితగా పలు పుస్తకాలు రాశాడు. అవినీతిపై పోరు, మొక్కల పెంపకంపై ఇతడికి ఆసక్తి ఉంది.
పూరీలోని జగన్నాథ మందిరంలో ఆయన అనేక సంస్కరణలను చేపట్టాడు. ఆలయం మార్గంలోను, ఆలయంలోనూ మరణించిన భక్తులకు, పూజారులకు బీమా సౌకర్యం కల్పించడం, ఆలయం చుట్టూ సరిహద్దు గోడ నిర్మించడం వంటి చర్యలు తీసుకున్నాడు.
రచయితగా
ఏకాంకికలు రచించే అతను ఇప్పటికి నాలుగు పుస్తకాలు రాశాడు. మరు బటాస్, రాణా ప్రతాప్, శేష ఝలక్, అస్తా సిఖండ్ మానసి వంటి పుస్తకాలను ఒరియా భాషలో రాసాడు.
బయటి లంకెలు
వర్గం:ఆంధ్రప్రదేశ్ గవర్నర్లు వర్గం:రాష్ట్రీయ స్వయంసేవక్ సంఘ్ వర్గం:భారతీయ జనతా పార్టీ రాజకీయ నాయకులు వర్గం:1934 జననాలు వర్గం:జీవిస్తున్న ప్రజలు వర్గం:ఒడిశా రచయితలు
టి.ఎన్.సదాలక్ష్మి
టి.ఎన్.సదాలక్ష్మి ప్రముఖ తెలంగాణ ఉద్యమకారిణి, రాజకీయ నాయకురాలు.
జీవిత విశేషాలు
ఈమె 1928 డిసెంబరు 25 న సికింద్రాబాద్ లోని కంటోన్మెంట్ లో గల దళిత కుటుంబంలో జన్మించారు. బొల్లారం లోని ప్రైవేటు పాఠశాలలో, కీస్ హైస్కూల్‌లో, మద్రాస్‌లోని ‘క్వీన్ మేరీస్ ఉమెన్స్ కాలేజీ’లో యఫ్.ఏ. కోర్సు చదివారు. పదవ తరగతి చదువుతుండగా టీవీ నారాయణతో పెండ్లి జరిగింది.
రాజకీయ జీవితం
చిన్న వయస్సులోనే ఆర్యసమాజం వైపు ఆకర్షితులైనారు. 1957లో తొలిసారిగా కామారెడ్డి నియోజకవర్గం నుంచి ఎస్.సి. రిజర్వుడు స్థానంలో కాంగ్రెస్ పార్టీ తరఫున శాసనసభకు ఎన్నికయ్యారు. ఆ తర్వాత నిజామాబాదు జిల్లా ఎల్లారెడ్డి అసెంబ్లీ నియోజకవర్గం నుంచి రెండవసారి ఎన్నికై దేవాదాయ శాఖ మంత్రిగా నియమితులైనారు. 1962లో తొలి మహిళా డిప్యూటి స్పీకరుగా పదవి పొందారు. 1967లో మరోసారి ఎల్లారెడ్డి అసెంబ్లీ నియోజకవర్గం నుంచి పోటీచేసిన పరాజయం పొందారు. 1969లో తెలంగాణ ఉద్యమంలోనూ చురుకుగా పాల్గొన్నారు.ఈ ఉద్యమ సమయంలో ముఖ్య నాయకులంతా జైల్లో ఉంటే, తన బంగారాన్ని అమ్మి, వచ్చిన డబ్బుతో ఉద్యమాన్ని నడిపించిన ధీశాలి ఆమె. తెలంగాణ ప్రజాసమితి అధ్యక్షుడు మర్రి చెన్నారెడ్డి జైలుకు వెళ్ళిన పిదప సదాలక్ష్మి ఆ పార్టీ అధ్యక్ష పదవిలో కొనసాగింది. 1982లో తెలుగుదేశం పార్టీ స్థాపనతో ఆ పార్టీలో చేరారు. తెలంగాణ కోసం తెలుగుదేశం పార్టీ నుంచి బయటకు వచ్చి 2000లో తెలంగాణ కాంగ్రెస్ పార్టీని స్థాపించారు. ఆమె బాబూ జగ్జీవన్‌రామ్ వెల్ఫేర్ అసోసియేషన్ వ్యవస్థాపకురాలు. ఆమె జూలై 24, 2004 న మరణించారు.
ఇతర లింకులు
వర్గం:1928 జననాలు వర్గం:2004 మరణాలు వర్గం:నిజామాబాదు జిల్లా మహిళా రాజకీయ నాయకులు వర్గం:హైదరాబాదు జిల్లా మహిళా రాజకీయ నాయకులు వర్గం:నిజామాబాదు జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు వర్గం:నిజామాబాదు జిల్లాకు చెందిన ఆంధ్రప్రదేశ్ రాష్ట్ర మహిళా మంత్రులు
నాగర్‌కోయిల్
నాగర్‌కోయిల్, భారతదేశం, తమిళనాడు రాష్ట్రంలోని కన్యాకుమారి జిల్లాలోని ఒక నగరం.ఇది కన్యాకుమారి జిల్లా పరిపాలనా ప్రధాన కార్యాలయం.దీనిని నాగర్‌కోవిల్, నాగాల దేవాలయం, లేదా నాగరాజ దేవాలయం అని కూడా పిలుస్తారు. ఇది భారత ద్వీపకల్పం కొనకు దగ్గరగా ఉన్న పశ్చిమ కనుమలు, అరేబియా సముద్రం మధ్య అలలులేని భూభాగంలో ఉంది. నాగర్‌కోయిల్ నగరం తమిళనాడు లోని 12వ అతిపెద్ద నగరం.
ప్రస్తుత నాగర్‌కోయిల్ నగరం కొట్టార్ చుట్టూ పెరిగింది. ఇది సంగం కాలంనాటి వర్తక పట్టణం. కొట్టార్ ఇప్పుడు నగర పరిధిలో ఒకప్రాంతం.1947లో బ్రిటన్ నుండి భారతదేశం స్వాతంత్ర్యం పొందేవరకు దాదాపు ఒక దశాబ్దం వరకు 735 సంవత్సరాలపాటు ఇది పూర్వపు ట్రావెన్‌కోర్ రాజ్యం, తరువాత కేరళ రాష్ట్రంలో కేంద్ర భాగంగా ఉంది.1956లో కన్యాకుమారి జిల్లాతోపాటు, నాగర్‌కోయిల్ నగరం తమిళనాడులో విలీనం చేసారు.
నాగర్‌కోయిల్ నగరం జనసాంద్రతలో చిన్నదైననూ, కన్యాకుమారి జిల్లాలో అనేక ఆర్థిక కార్యకలాపాలకు కేంద్రంగా ఉంది. నగరంచుట్టూ ఉన్న ఆర్థిక కార్యకలాపాలలో పర్యాటకం, పవన శక్తి, ఐటి సేవలు, సముద్ర చేపల ఉత్పత్తి, ఎగుమతులు, రబ్బరు, లవంగాల తోటలు, వ్యవసాయ-పంటలు, పూలఉత్పత్తి, చేపల వలల తయారీ, రబ్బరు ఉత్పత్తులు వంటి ఇతర అనేక కార్యకలాపాలు నాగర్‌కోయిల్ నగరంతో ముడిపడి ఉన్నాయి.
'నాగర్‌కోయిల్ లవంగాలు' సుగంధ ద్రవ్యాలలో ముఖ్యమైందిగా చెప్పకోవచ్చు. ఎండిన లవంగాలు, వాటివాసన ప్రత్యేక నాణ్యతకలిగి ఉంటాయి. ఇవి ఔషధ విలువలకు ప్రసిద్ధి చెందాయి. లవంగాలు, మిరియాలు, ఇతర సుగంధ ద్రవ్యాలు పట్టణం వెలుపల పశ్చిమ కనుమలలోని ఎస్టేట్‌లలో పండిస్తారు.
ఇస్రో చోదక సముదాయం, మహేంద్రగిరి కూడంకుళం అణు విద్యుత్ సంస్థకు నాగర్‌కోయిల్ సమీప నగరం. విద్య, తలసరి ఆదాయం, ఆరోగ్యసూచికలు మొదలైనవాటితో సహా తమిళనాడు రాష్ట్రం లోని అనేక మానవాభివృద్ధి సూచిక పారామితులలో కన్యాకుమారి జిల్లాతోపాటు నగరం అగ్రస్థానంలో ఉంది నాగర్‌కోయిల్ నగరం 2019 ఫిబ్రవరి 14 నాటికి 100 ఏళ్లు పూర్తి చేసుకున్నసందర్భంగా నాగర్‌కోయిల్ నగపాలక సంస్థగా ఉన్నతస్థితికి మారింది.
పట్టణ వాస్తు శిల్పం
thumb| నాగర్‌కోయిల్‌లోని నాగరాజ ఆలయం|ఎడమ|250x250px నాగర్‌కోయిల్ వాస్తుశిల్పం పట్టణ సృష్టికి ముందు ఉన్న వాటి నుండి ప్రారంభ ద్రావిడ వాస్తుశిల్పం, కేరళ వాస్తుశిల్పం నుండి గోతిక్ వాస్తుశిల్పం పునరుజ్జీవనం వరకు 21వ శతాబ్దపు సమకాలీన నిర్మాణ శైలుల పరిశీలనాత్మక కలయికను కలిగి ఉంది. నగరంలో పూర్వ చరిత్ర, సాంప్రదాయ నిర్మాణాలు ఉన్నప్పటికీ, నాగర్‌కోయిల్ నిర్మాణ చరిత్ర సా.శ,3  నుండి మొదటి చిన్న స్థావరాలతో సమర్థవంతంగా ప్రారంభమైంది. రోమన్ ప్రకృతి శాస్త్రవేత్త, రచయిత ప్లినీ ది ఎల్డర్ నాగర్‌కోయిల్‌ను ఒక వాణిజ్య మహానగరంగా పేర్కొన్నాడు,అతను తన సమకాలీన రోమన్ వ్యాపారులతో వాణిజ్య సంబంధాలను కలిగి ఉన్నాడు, అతను ప్రత్యేకమైన రాతి గోడల, మట్టి-పైకప్పుల నిర్మాణాలలో వర్తకంతో బస చేశాడు.
ఈ వారసత్వాన్ని పట్టణంలోని నాగరాజ ఆలయం, నాగర్‌కోయిల్ వంటి పాత వారసత్వ కట్టడాల్లో చూడవచ్చు. ఈ ఆలయంలో కృష్ణుడు (ఆనంద కృష్ణుడిగా పూజిస్తారు), నాగరాజు అనే రెండు ప్రధాన దేవతలు ఉన్నారు. ఉపదేవతలు శివుడు, సుబ్రహ్మణ్య స్వామి, గణేశుడు, దేవి, ద్వారపాలకుడు కొలువై ఉన్నారు.
జనాభా గణాంకాలు
నాగర్‌కోయిల్, కన్నియాకుమారి జిల్లాలోని అగస్తీశ్వరం తాలూకాలో ఉన్న మునిసిపాలిటీ నగరం. నాగర్‌కోయిల్ నగరం 51 వార్డులుగా విభజించారు. వీటికి ప్రతి 5 సంవత్సరాలకు ఒకసారి ఎన్నికలు జరుగుతాయి. 2011 జనాభా లెక్కల ప్రకారం, నాగర్‌కోయిల్ నగరంలో మొత్తం 59,997 కుటుంబాలు నివసిస్తున్నాయి. నాగర్‌కోయిల్ మొత్తం జనాభా 224,849 అందులో 109,938 మంది పురుషులు, 114,911 మంది స్త్రీలు ఉన్నారు.సగటు లింగ నిష్పత్తి 1,045.
నాగర్‌కోయిల్ నగరంలో 0-6 సంవత్సరాల వయస్సు గల పిల్లల జనాభా 20241, ఇది మొత్తం జనాభాలో 9%గా ఉంది.వారిలో 0-6 సంవత్సరాల మధ్య వయస్సు గల మగ పిల్లలు 10119 మంది కాగా, ఆడ పిల్లలు 10122 మంది ఉన్నారు. బాలల లింగ నిష్పత్తి 1,000, ఇది సగటు లింగ నిష్పత్తి (1,045) కంటే తక్కువ. అక్షరాస్యత రేటు 95%. ఆ విధంగా కన్నియాకుమారి జిల్లా అక్షరాస్యత రేటు 91.7%తో పోలిస్తే నాగర్‌కోయిల్‌లో అక్షరాస్యత ఎక్కువగా ఉంది. నాగర్‌కోయిల్‌లో పురుషుల అక్షరాస్యత రేటు 96.63%, స్త్రీల అక్షరాస్యత రేటు 93.43%.
జనాభా మతాలు ప్రకారం
నాగర్‌కోయిల్ మొత్తం జనాభాలో మతాలు ప్రకారం హిందువులు 61.06%, ముస్లింలు 8.89%,, క్రిస్టియన్ 29.94%, సిక్కు 0.01%, బౌద్ధులు 0.02%,జైనులు 0.02%, ఇతరులు 0.00%, మతం లేనివారు 0.06% మంది ఉన్నారు.
విద్య
నాగర్‌కోయిల్‌లో తమిళం అధికారిక భాష. ఇక్కడి జనాభాలో ఎక్కువ మంది తమిళం భాషతో పాటు ఆంగ్లం, మలయాళం ఎక్కువగా మాట్లాడతారు. నాగర్‌కోయిల్‌లో అనేక పాఠశాలలు, కళాశాలలు ఉన్నాయి. అవి జాతీయ ఖ్యాతిని కలిగి ఉన్నాయి. 150 సంవత్సరాల క్రితం స్థాపించిన స్కాట్ క్రిస్టియన్ కాలేజ్ (అంచనా.1809), సౌత్ ట్రావెన్‌కోర్ హిందూ కాలేజ్ (అంచనా. 1952), హోలీ క్రాస్ కాలేజ్ (అంచనా. 1965), ఉమెన్ క్రిస్టియన్ కాలేజీ, స్కాట్ క్రిస్టియన్ హయ్యర్ సెకండరీ స్కూల్ (అంచనా. 1819), డ్యూతీ వంటి పాఠశాలలు, బాలికల పాఠశాల (అంచనా. 1819), సెయింట్ జోసెఫ్ కాన్వెంట్ హయ్యర్ సెకండరీ స్కూల్ (అంచనా. 1910), కార్మెల్ హయ్యర్ సెకండరీ స్కూల్ (అంచనా. 1922), ఎస్.ఎల్.బి. ప్రభుత్వ హయ్యర్ సెకండరీ స్కూల్ (అంచనా 1924), S.M.R.V. హయ్యర్ సెకండరీ స్కూల్ (అంచనా 1919) కళాశాలలు ఉన్నాయి.
ఎం.ఎన్.రాయ్
'''ఎం. ఎన్. రాయ్ గా ప్రసిద్ధిచెందిన మానవేంద్ర నాథ రాయ్''' (మార్చి 21, 1887 – జనవరి 25, 1954) హేతువాది, మానవవాది. రాజకీయ సిద్ధాంతకర్త, రచయిత,, 20వ శతాబ్దపు ప్రముఖ తత్వవేత్తలలో ప్రముఖులు. రష్యా తరువాత ప్రపంచంలో మొదటగా మెక్సికోలో కమ్యూనిస్టు పార్టీ స్థాపించిన వ్యక్తి రాయ్. మొట్టమొదటి కమ్యూనిస్ ఇంటర్నేషనల్కి మెక్సికో అధికార ప్రతినిధిగా వ్యవహరించారు. రష్యాలో లెనిన్ మరణానంతరం స్టాలిన్ అధికారంలోకి వచ్చిన తరువాత రాయ్ కార్యశీలక కమ్యూనిస్టు రాజకీయాలనుండి తపుకుని భారతదేశం వచ్చి రాడికల్ డెమొక్రాటిక్ పార్టీని స్థాపించారు. వారు తీసుకు వచ్చిన మానవవాద ఉద్యమం పలువురు మేధావులను ఆకర్షించింది. మన దేశానికి ప్రత్యేక రాజ్యాంగం ఉండాలనే భావనను ప్రతిపాదించిన మొట్టమొదటి భారతీయుడు--యం.ఎన్.రాయ్. బెంగాలీ బ్రాహ్మణ కుటుంబంలో జన్మించాడు. భారతదేశంలో మార్క్సిస్టు ఉద్యమ పితామహుడు. కాంగ్రెస్ పార్టీ కోరుతున్న స్వాతంత్ర్యానికి దీటుగా, రాజ్యాంగం రావాలని, సంఘం మారాలని, పునర్వికాసం వైజ్ఞానిక ధోరణి ప్రబలాలని ఎం.ఎన్. రాయ్ చెప్పాడు. బ్రిటిష్ వారు ఎలాగు దేశం వదలి పోతారు, రెండో ప్రపంచ యుద్ధానంతరం అది జరిగి తీరుతుందని ఎం.ఎన్. రాయ్ కచ్చితంగా చెప్పాడు. ఆలోగా ఫాసిస్టులు, నాజీ నియంతలు, మన దేశంలో బలపడకుండా జపాన్ తిష్ఠవేయకుండా చూడాలన్నారు. తాత్కాలికంగా బ్రిటిష్ వారికి యీ రంగంలో చేయూత నివ్వాలన్నారు .రాయ్ బహుభాషా ప్రావీణ్యం కలవారు. 17 భాషలు వారికి తెలుసు. ఆంగ్లము, జర్మన్, ఫ్రెంచి, రష్యన్, స్పానిష్ మొదలగు భాషలలో వ్రాయడం, మాట్లాడడం, చదవడం వారికి వచ్చు.
రాజకీయ రంగం
భారతదేశంలో 20వ శతాబ్ది తొలి అర్థభాగంలో జరిగిన సాయుధ విప్లవాల్లోనే కాక ఎం.ఎన్.రాయ్ మెక్సికో, చైనాల్లో జరిగిన విప్లవాల్లో ఆయన పాల్గొన్నారు. ప్రపంచ ప్రఖ్యాత రాజకీయ వేత్తలైన లెనిన్, ట్రాట్‌స్కే, స్టాలిన్ తదితరులతో కలసి పనిచేశారు. 1920 నాటి నుంచీ జాతీయోద్యమంలో కాంగ్రెస్‌తో కలిసి పనిచేస్తున్నా రాయ్ తాత్త్వికత వేరుగానే ఉండేది. ఆయనకు గాంధీజీ ప్రజా సమీకరణ, పోరాటం పట్ల ఉన్న నిబద్ధత వంటివి నచ్చినా, తక్కువ హానికలిగే ఆయన విధానాలు తిరోగమనమైనవని భావించేవారు. జాతీయ విప్లవం ద్వారానే వర్గ సమాజం, సామాజిక అంతరాలు నశిస్తాయని మొదటినుంచీ భావించేవారు. ఆ క్రమంలోనే దేశంలో కమ్యూనిస్టు పార్టీ, కమ్యూనిస్టు దృక్పథం బలపడేందుకు కృషిచేశారు.
తెలుగువారిపై రాయ్ ప్రభావం
1937 జూలైలో మద్రాసు యువజన సభలో పాల్గొన్న ఎం.ఎన్. రాయ్ ఆగస్టు 1న తొలిసారి ఆంధ్రలో అడుగుపెట్టారు. నెల్లూరులో వెన్నెల కంటి రాఘవయ్య ఆధ్వర్యాన జరిగిన వ్యవసాయ కార్మికుల మహాసభకు ఎం.ఎన్. రాయ్ ప్రధాన వక్తగా వచ్చారు. అక్కడ జబ్బుపడ్డారు. ములుకుట్ల వెంకటశాస్త్రి, ఎం.ఎన్. రాయ్ ను కాకినాడకు తీసుకెళ్ళారు. విశాఖపట్నం నుండి అబ్బూరి రామకృష్ణారావు (యూనివర్శిటీలో లైబ్రేరియన్, థియేటర్ నిపుణులు) వచ్చారు. ఎం.ఎన్. రాయ్ ను వారిరువురూ ఆంధ్రకు పరిచయం చేశారు. వీరితో కలిసిన వెన్నెలకంటి రాఘవయ్య సాంఘిక విప్లవ బీజాలు నాటారు. గుర్రం జాషువా, గోరా, త్రిపురనేని రామస్వామి పురాణాల తిరోగమనాన్ని వ్యతిరేకిస్తుండగా స్త్రీ స్వేచ్ఛకై చలం సాహిత్య పోరాటం చేశారు. ఎం.ఎన్. రాయ్ శాస్త్రీయ ధోరణి, సాహిత్యం చాలా మందిని ఆకట్టుకున్నాయి. సినిమా రంగంలో గూడవల్లి రామబ్రహ్మం సంస్కరణ చిత్రాలు తీసి కొత్త వెలుగు చూపారు. ప్రజా మిత్ర పత్రిక ద్వారా ఎం.ఎన్. రాయ్ వ్యాసాలు, ఆయన అనుచరుల సాహిత్యాన్ని జనానికి అందించారు. అబ్బూరి రామకృష్ణారావు స్జేజి నాటక రంగంలో కొత్త దారులు చూపారు. పి.హెచ్. గుప్తా విశాఖపట్నం నుండి రామాయణ విమర్శ అందించారు. గుంటూరులో బండారు వందనం దళితుల మధ్య పునర్వికాసానికి నాంది పలికారు. కార్మిక రంగంలో పెమ్మరాజు వెంకట్రావు నెల్లిమర్ల జూట్ మిల్లు కార్మికులతో ఆరంభించి, కార్మిక పత్రిక నడిపారు. ఎలవర్తి రోశయ్య విద్యార్థులకు భావ విప్లవ సాహిత్యాన్ని పరిచయం చేశారు. పాములపాటి కృష్ణచౌదరి రాడికల్ విద్యార్థి పత్రిక నడిపారు. గుత్తికొండ నరహరి, బండి బుచ్చయ్య ములుకోల సాహిత్య ప్రచురణలు, కోగంటి రాధా కృష్ణ మూర్తి తెనాలి నుండి నలంధా ప్రచురణలు, ప్రజా సాహిత్య గ్రంథాలు వెలికి తెచ్చారు. ఆవుల గోపాలకృష్ణమూర్తి వ్యాసోపన్యాసకుడుగా ఎం.ఎన్. రాయ్ భావ ప్రచారం చేసి, లౌకిక వివాహాలు జరిపాడు. 1954లో ఎం.ఎస్. రాయ్ చనిపోయినప్పుడు దేశంలో అన్ని పత్రికల సంపాదకీయాలు రాసినా, నార్ల ఆ పని చేయలేదు. ఎవడో అనామకుడు చనిపోతే “తారరాలింది, వటవృక్షం కూలింది” అని రాసే నార్లకు ఎం.ఎన్. రాయ్ ఎవరో తెలియదా అని ఆవుల గోపాలకృష్ణ మూర్తి గుంటూరు ఏకాదండయ్య హాలులో సభా ముఖంగా దెప్పి పొడిచారు. అది బాగా ఆయనకు గుచ్చుకున్నది. వెంటనే గుత్తి కొండ నరహరి ద్వారా ఎం.ఎన్. రాయ్ రచనలు తెప్పించుకొని చదివారు. అవి కళ్ళు తెరిపించగా, నార్ల అప్పటి నుండి రాయ్ అభిమానిగా, క్రమేణా మానవవాదిగా పరిణమించి ఇంగ్లీషులో గీతపై విమర్శ గ్రంథం తెచ్చారు. ఎం.ఎన్.రాయ్ 1936 లో ప్రారంభించిన ఇండిపెండెంట్ ఇండియా పత్రిక చదివి ఆంధ్రా యూనివర్శిటీ వైస్ చాన్సలర్ కట్టమంచి, లైబ్రేరియన్ అబ్బూరి రామకృష్ణారావు మానవవాదులయ్యారు. ఎం.ఎన్. రాయ్ మానవ వాద ధోరణి శ్లాఘిస్తూ సంజీవ దేవ్ రాశారు. పాలగుమ్మి పద్మరాజు పుంఖాను పుంఖంగా మానవ వాద రచనలు చేసి రెండో అశోకుడి ముణ్ణాళ్ళ పాలన రచనతో పార్టీ రహిత ప్రజాస్వామ్యం చూపాడు. కూచిపూడిలో కోగంటి సుబ్రమణ్యం కోగంటి రాధాకృష్ణమూర్తి లీగాఫ్ రాడికల్ కాంగ్రెస్ మెన్ స్థాపించారు. 1940లో తెనాలి రత్నా టాకీస్ లో రాడికల్ డెమోక్రటిక్ పార్టీ మొదటి సభ జరిగింది. త్రిపురనేని గోపీచంద్ రాయ్ రచనలు అనువదించారు. ఆవుల సాంబశివరావు తొలినాళ్లలో, సమాజంలో బానిసత్వం, పేదరికం, వెనకబాటుతనం, అంధ విశ్వాసాలు ఇవన్నీ రూపుమాసిపోవాలంటే కమ్యూనిస్టు భావజాలమే శరణ్యం అని భావించినా, ఎం.ఎన్. రాయ్ స్ఫూర్తితో నవ్య మానవవాదాన్ని అవలంబించారు. 1952 తెనాలిలో ఆవుల గోపాలకృష్ణమూర్తి జరిపిన హ్యూమనిస్టు సభకు ఎం.ఎన్.రాయ్ ప్రారంభోపన్యాసాన్ని పంపారు. మల్లాది వెంకట రామమూర్తి 1967లో జరిగిన పార్లమెంటు ఎన్నికల్లో ఎం.ఎన్.రాయ్ భావాల ప్రకారం ఒంగోలు పార్లమెంటు నియోజకవర్గము నుండి పార్టీ రహిత అభ్యర్థిగా పోటీ చేశారు.
రాయ్ వర్గ వ్యవస్థపై వ్రాసిన గ్రంథాన్ని జి.వి.కృష్ణారావు మన వర్గవ్యవస్థ అన్న శీర్షికతో తెలుగులోకి అనువదించారు.
మరణం, వారసత్వం
యునైటెడ్ స్టేట్స్‌లో ఉపన్యాస పర్యటనకు వెళ్ళాల్సుండగా, రాయ్ 25 జనవరి 1954 న మరణించారు.
అయన మెక్సికో నగరంలో నివసించినప్పటి ఇంట్లో ఇప్పుడు ఆయన పేరేగల ఒక ప్రైవేట్ నైట్‌క్లబ్ నడుస్తుంది.
టి.ఎం. తార్కుండే, గోవర్ధన్దాస్ పరేఖ్, వి.బి కర్ణిక్, సునీల్ భట్టాచార్య, బి.ఆర్. సుంతంకర్, సలీల్ వాగ్, వి.ఆర్ జవహైర్, డాక్టర్ నళిని తారలేకర్ వంటి ప్రముఖులు ఎం.ఎన్ రాయ్ మరియు ఆయన సిద్ధాంతాలతో ప్రభావితులయ్యారు.
కాల్షియం సల్ఫేట్
కాల్షియం సల్ఫేట్ అనునది ఒక రసాయన సంయోగ పదార్థం. కాల్షియం సల్ఫేట్ ఒక అకర్బన రసాయన సమ్మేళన పదార్థం. ఈరసాయన సంయోగ పదార్థం కాల్సియం, సల్ఫర్ (గంధకం,, ఆక్సిజన్ మూలకాల పరమాణు సంయోగం వలన ఏర్పడినది. ఈ రసాయన పదార్థం రసాయన సంకేత పదం CaSO4. కాల్షియం సల్ఫేట్ ఆర్ద్ర, అనార్ద్ర/నిర్జల రూపాలలో లభిస్తుంది. γ- కాల్షియం సల్ఫేట్ అన్ హైడ్రైట్ (γ-anhydrite, అనార్ద్ర/నిర్జలరూపస్థితి ) ను తేమ, చెమ్మను తొలగించు డెసిక్కంట్ (desic cant) గా ఉపయోగిస్తారు.ప్లాస్టర్ ఆఫ్ పారిస్ గా పిలవబడు, వాడబడు రసాయన పదార్థం ఆర్ద్ర కాల్షియం సల్ఫేట్ . పరిశ్రమాలలో కాల్షియం సల్ఫేట్ ను పలువిధాలుగా ఉపయోగిస్తున్నారు. కాల్షియం సల్ఫేట్ యొక్క అన్ని రూపస్థితులు నీటిలో అతి తక్కువ ప్రమాణంలో ద్రావణీయత గుణాన్నికల్గి ఉన్నాయి. సహజంగా, స్వాభావికంగా ప్రకృతిలోలభించు ఖనిజం జిప్సం కూడా కాల్షియం సల్ఫేట్ యొక్క మరో భౌతిక స్థితి పదార్థం.
భౌతిక గుణాలు
కాల్షియం సల్ఫేట్ తెల్లని ఘనపదార్థం.కాల్సియం సల్ఫేట్ రసాయన సంయోగ పదార్థానికి వాసన లేదు.
అణుభారం
నిర్జల కాల్షియం సల్ఫేట్ అణుభారం 136.14 గ్రాములు/మోల్ .అర్ద జలాణువు (hemihydrate) కల్గిన కాల్షియం సల్ఫేట్ అణుభారం 145.15గ్రాములు/మోల్.రెండుజలాణువులు ఉన్న కాల్షియం సల్ఫేట్ అణుభారం 172.172 గ్రాములు/మోల్.
సాంద్రత
సాధారణ ఉష్ణోగ్రత వద్ద నిర్జల కాల్షియం సల్ఫేట్ సాంద్రత 2.96గ్రాములు/ సెం.మీ3. రెండు జలాణువులున్న కాల్షియం సల్ఫేట్ సాంద్రత 2.32గ్రాములు/సెం.మీ3.
ద్రవీభవన ఉష్ణోగ్రత
నిర్జల కాల్షియం సల్ఫేట్ ద్రవీభవన స్థానం 1,450 °C
ద్రావణీయత
నీటిలో చాలా నెమ్మదిగా అత్యంత స్వల్ప ప్రమాణంలో కరుగును. 20 °C వద్ద 100 మి.లీ, నీటిలోం.21గ్రాముల నిర్జల కాల్షియం సల్ఫేట్ కరుగును.ద్విజలాణువు కాల్షియం సల్ఫేట్ 0.24గ్రాములు కరుగును.గ్లిజరాల్ లో స్వల్పంగా ద్రావణీయత కల్గి ఉంది.
ఎసిడీటి
నిర్జల కాల్షియం సల్ఫేట్ ఆమ్ల తత్వం10.4pK,, ద్విజలాణువు కాల్షియం సల్ఫేట్ ఆమ్లగుణం7.3pk
రసాయన పదార్థం నిర్మాణం
ఈ సంయోగ పదార్థం మూడు రకాల హైడ్రేసన్ స్థితు లలో లభ్యమగును.
ఆర్ద్రీకరణం(Hydration), నిర్జలీకరణము(dehydration) చర్యలు
జిప్సాన్ని ఒక మధ్యస్థ ఉష్ణోగ్రత మధ్యలో వేడిచేసిన కాల్సియం సల్ఫేట్ హెమిహైడ్రేట్ అను డిహైడ్రేట్ ఖనిజం, కాల్చబడిన/భస్మికరించిన జిప్సం,, ప్లాస్టరు ఆఫ్ పారిస్ ఏర్పడును. నిర్మాణ పదార్థంలోని నీటిని తొలగించుటకు చర్యా సమయంలో 100 °C నుండి150 °C ఉష్ణోగ్రత అవసరం. పారిశ్రామికాల్సినేసన్ కై కాల్సియం సల్ఫేట్ ను 170 °C వరకు అంతకు మించి వేడి చేయుదురు ఈ ఉష్ణోగ్రత వద్ద γ-అన్హైడ్రేట్ ఏర్పడటం ప్రారంభ మగును. ఈ ఉష్ణోగ్రత వద్ద మొదట పదార్థ ఉష్ణోగ్రత పెరుగుటకు బదులు, కాల్సియం సల్ఫేట్లోని నీరువేడెక్కి, బయటకు పంపబడును. ఆతరువాత వేగంగా పదార్థం వేడెక్కును.
పాక్షిక నిర్జలీకరణ (dehydration) సమీకరణం ఈ దిగువ సూచించిన విధంగా ఉండును.: ఎక్కువ ఉష్ణోగ్రతల వద్ద కాల్సియం సల్ఫేట్ ఆక్సిజన్ వాయువును విడుదల కావించి, ఆక్సీకరణ కారకం వలె పనిచేయును.
180 °C వరకు వేడి చేసిన, దాదాపు, నిర్జల స్థితిలో, γ-అన్ హైడ్రేట్ అనబడు స్థితిలో (CaSO4•nH2O, ఇక్కడ n=0 నుండి 0.05వరకు) ఏర్పడును. γ-అన్ హైడ్రేట్ నెమ్మదిగా నీటితో చర్య వలన ద్వి జలాణుస్థితికి వచ్చును. γ-అనార్ద్ర స్థితి (అన్ హైడ్రేట్) నుండి ద్వి జలాణుస్థితికి వచ్చు లక్షణాన్ని ఆధారంగా దీనిని చెమ్మ/తేమను పేల్చు పదార్థంగా ఉపయోగిస్తారు. 250 °C మించి వేడి చెయ్యడం వలన సంపూర్ణ నిర్జల స్థితిఅయిన β- అన్ హైడ్రేట్ లేదా స్వాభావిక అన్ హైడ్రేట్ స్థితికి వచ్చును.అన్ హైడ్రేట్ లేదా స్వాభావిక అన్ హైడ్రేట్ నీటితో చర్య జరపదు.
స్వాభావిక లభ్యత
కాల్సియం సల్ఫేట్ యొక్క ముఖ్య లభ్యవనరులు స్వాభావికంగా లభించు జిప్సం, అన్ హైడ్రేట్ లు, ఇవి ప్రపంచ వ్యాప్తంగా పలు ప్రాంతాలలో evaporites గా లభ్యం.వీటిని ఓపన్ కాస్ట్ క్వారియింగ్ (open-cast quarrying) లేదా డిప్ మైనింగ్ పద్ధతిలో వెలికి తీయుదురు.ప్రప్రంచ వ్యాప్తంగా ఏడాదికి ఉత్పత్తి కావించబడుతున్న స్వాభావిక/నాచురల్ జిప్సం పరిమాణం 127 మిలియన్ టన్నులు.స్వాభావికంగా లభించు కాల్సియం సల్ఫేట్ తో పాటు ఇతర రసాయన ప్రక్రియలలో ఉప ఉత్పత్తిగా కూడా కాల్సియం సల్ఫేట్ ఉత్పత్తి చేస్తున్నారు.
అంగారకుడు మీద కాల్సియం సల్ఫేట్ నిల్వలు
2011 లోమార్స్ (అంగారక) గ్రహం పైకి పంపిన అపర్చునిటి రోవర్ ప్రయోగాలలో అంగారకగ్రహం ఉపరి తలంలో కాల్సియం సల్ఫేట్ నిల్వలు ఉన్నట్లు తెలిసింది.లభించిన చిత్రాల ఆధారంగా ఈ ఖనిజం జిప్సం రూపంలో ఉన్నట్లు తెలుస్తున్నది.
ఉత్పత్తి
ఫాస్ఫేట్ శిల/రాయి నుండి పాస్ఫారిక్ ఆమ్లాన్ని ఉత్పత్తి చేయునపుడు, కాల్సియం ఫాస్ఫేట్, సల్ఫ్యూరిక్ ఆమ్లంతో చర్యవలన కాల్సియం సల్ఫేట్ అవక్షేపంగా ఏర్పడును. హైడ్రోజన్ ఫ్లోరైడ్ రసాయన పదార్థాన్ని ఉత్పత్తి చేయునపుడు, కాల్సియం ఫ్లోరైడ్, సల్ఫ్యూరిక్ ఆమ్లంతో చర్య వలన కాల్సియం సల్ఫేట్ అవక్షేపంగా ఏర్పడును.
ఉపయోగాలు
కాల్షియం సల్ఫేట్ ను ఎక్కువగా ప్లాస్టర్ ఆఫ్ పారిస్ పదార్థాన్ని తయారు చేయుటకు ఉపయోగిస్తారు. కాల్షియం సల్ఫేట్ రసాయన సంయోగ పదార్థం హైద్రేసన్ వలన వంచుటకు అనువైన పేస్ట్/ముద్దగా తయారీ అవుతుంది, ఆతరువాత హెమిహైడ్రేట్ వలన గట్టి పడును.అంతియే కాకుండా కాల్షియం సల్ఫేట్ నీటిలో అత్యల్ప ప్రమాణంలో కరుగు గుణం వలన, దీని ప్లాస్టరు నిర్మాణం నీటిలో కరుగదు.
కాల్సియం సల్ఫేట్ హైడ్రేట్ పదార్థాలను టోపు (topu) వంటి పదార్థాలను తయారు చేయుటకు ఘనీభవకం (coagulant ) ఉపయోగిస్తారు.1970 సంవత్సరం వరకు వ్యాపార స్థాయిలో సల్ఫ్యూరిక్ ఆమ్లాన్ని తయారు చేయుటకు anhydrite కాల్సియం సల్ఫేట్ ను ఉపయోగించేవారు. anhydrite కాల్సియం సల్ఫేట్ను షెల్ (shale) లేదా మార్ల్ (marl) కలిపి/మిశ్రం చేసి, రోస్ట్ చెయ్యడం వలన, సల్ఫర్ డయాక్సైడ్ వాయువు విడుదల అగును. సల్ఫర్ డయాక్సైడ్ వాయువు సల్ఫ్యూరిక్ ఆమ్ల ఉత్పత్తికి పూర్వగామి (precursor). అంతియే కాకుండగాఈ రసాయన చర్యలో సిమెంట్ ఉత్పత్తికి పూర్వగామిగా పనిచేయు కాల్షియం సిలికేట్ ఉత్పత్తి అగును.
మూలాలు/ఆధారాలు
వర్గం:రసాయన సమ్మేళనాలు వర్గం:కాల్షియం సమ్మేళనాలు వర్గం:అకర్బన సమ్మేళనాలు
శ్రీజ రవి
శ్రీజ రవి భారతదేశానికి చెందిన సినిమా నటి, వాయిస్ ఆర్టిస్ట్. ఆమె 1975లో ఉత్తరాయణం సినిమాకు డబ్బింగ్ చెప్పి తన సినీ జీవితాన్ని ప్రారంభించి దాదాపు 2000 సినిమాలకు డబ్బింగ్ వాయిస్‌ని అందించి నాలుగు సార్లు కేరళ స్టేట్ ఫిల్మ్ అవార్డు, ఒక తమిళనాడు రాష్ట్ర ఫిల్మ్ అవార్డు, రెండు కేరళ ఫిల్మ్ క్రిటిక్స్ అవార్డులను గెలుచుకుంది.
మూలాలు
వర్గం:భారతీయ సినిమా నటీమణులు వర్గం:తమిళ సినిమా నటీమణులు వర్గం:కేరళ వ్యక్తులు
ఝాందెర్
భౌగోళికం, జనాభా
Jhander (288) అన్నది అమృత్‌సర్ జిల్లాకు చెందిన అజ్నాలా తాలూకాలోని గ్రామం, ఇది 2011 జనగణన ప్రకారం 418 ఇళ్లతో మొత్తం 2299 జనాభాతో 472 హెక్టార్లలో విస్తరించి ఉంది. సమీప పట్టణమైన అజ్నాలా అన్నది 8 కి.మీ. దూరంలో ఉంది. గ్రామంలో మగవారి సంఖ్య 1223, ఆడవారి సంఖ్య 1076గా ఉంది. షెడ్యూల్డ్ కులాల సంఖ్య 1147 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37411.
విద్యా సౌకర్యాలు
గ్రామంలో 1 ప్రైవేటు బాలల బడి ఉంది. సమీప సీనియర్ మాధ్యమిక పాఠశాలలు (Sangatpura) గ్రామానికి 5 కిలోమీటర్ల లోపే ఉంది.
సమీప పాలీటెక్నిక్ లు (అజ్నాలా) గ్రామానికి 10 కిలోమీటర్ల కన్నా దూరంలో ఉంది. సమీప అనియత విద్యా కేంద్రాలు (అజ్నాలా) గ్రామానికి 10 కిలోమీటర్ల కన్నా దూరంలో ఉంది.
ప్రైవేటు వైద్య సౌకర్యాలు
గ్రామంలో 3 మందుల దుకాణాలుఉన్నాయి
సమాచార, రవాణా సౌకర్యాలు
పోస్టాఫీసు ఉంది.
. పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది. ఆటోలు లేదు. సమీప ఆటోలుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
సమీప ఏటియం గ్రామానికి 10 కిలోమీటర్ల కన్నా దూరంలో ఉంది. సహకార బ్యాంకు లేదు.
ఆరోగ్యం, పోషణ, వినోద సౌకర్యాలు
..
విద్యుత్తు
1 13 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. 1 1.
భూమి వినియోగం
Jhander (288) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
Jhander (288) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు, బియ్యం, మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
ఆల్డస్ హక్స్‌లీ
జీవిత విశేషాలు
హక్స్‌లీ 1894 లో జన్మించాడు. హక్స్‌లీ గొప్ప వంశంలో జన్మిచాడు.థామస్ హక్స్‌లీ-శాస్త్రజ్ఞడు-ఈయన తాత; ఈయన అన్నగారు జ్యూలియస్ హక్స్‌లీ ప్రసిద్ధ శాస్త్రజ్ఞడు.తల్లివైపు మాత్యూ ఆర్నాల్డ్ సంతతివారు. 1946 నుండి-48 వరకూ యునెస్కో సంస్థ డైరెక్తర్ జనరల్ గా పనిచేశాడు. హక్స్‌లీ ఈటన్, ఆక్స్‌ఫర్డ్ కళాశాలల్లో విద్యపూర్తి చేసి, వైద్యం చదివాడు. కాని, కంటిజబ్బు వల్ల ప్రాక్టీస్ చెయ్యలేదు. 1919లో మారియానైస్ అనే బెల్జియన్ కన్యను వివాహ మాడాడు. అధినేయ&మ్ పత్రికలో పనిచేశాడు.మరికొంతకాలం నాటకాల విమర్శకుడిగా పనిచేశాడు.1923 నుండి 1930 వరకు ఇటలీలో ఉన్నాడు.1947 నుండి కాలిఫోర్నియాలో ఉండిపోయాడు.1963 నవంబరులో కాన్సర్ వ్యాధికి గురై చనిపోయాడు.